শচীন খুরানা
শচীন খুরানা হলেন একজন ভারতীয় মডেল এবং অভিনেতা। তিনি ১৯৯৬ সালে গ্রাসিম মিস্টার ইন্ডিয়া খেতাব জয়লাভ করেছিলেন এবং ১৯৯৮ সালে তুরস্কে অনুষ্ঠিত মিস্টার ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। তিনি ১৯৯৬ সালে বেস্ট মডেল অব দ্য ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। একজন মডেল হিসেবে তিনি ভারত এবং ভারতের বাইরে ৫০০টিরও বেশি ফ্যাশন শোর র‍্যাম্পে হেঁটেছেন। এছাড়াও তিনি ২০০টিরও বেশি বিজ্ঞাপনে কাজ করেছেন। তিনি থিয়েটার অভিনেতা হিসেবে কাজ করছিলেন এবং ২০০২ সালে তিনি টেলিভিশন জগতে অভিনয় শুরু করেছেন।